Займаючы на той час пасаду прэм’ер-міністра Чэхіі Мілаш Земан адначасова з’яўляўся старшынёй Камітэту ў справах міру, бяспекі і правоў чалавека Сацыялістычнага інтэрнацыяналу. Менавіта у гэтай якасці ён уваходзіў у склад дэлегацыі поруч з тагачасным Генеральным сакратаром Сацінтэрна Луісам Аялай. Візіт меў на мэце падтрымку дэмакратычных сіл у Беларусі, павінен быў садзейнічаць стварэнню міжнароднай камісіі па расследаванню справы зніклых палітыкаў, паспрыяць дыялогу паміж апазіцыяй і ўрадам.